خاریجده یاشایان تورک‌لر و اقربا ایجما‌لاری ایداره‌سی (YTB) تورکیه-‌یه تعطیل اوچون گلن اؤلکه خاریجیندکی وطنداش‌لاری صربیستان-دا قارشیلاییر.
یتب ایله تورکیه‌نین پولیس ایداره‌سی بو یای دؤورونده اؤلکه حسرتینی چکن خاریج‌دکی وطنداش‌لاریمیزی ایلک دفعه تورکیه سرحدلرین‌دن کناردا صربیستان-داکی سرحد-کئچید منطقه‌لرینده قارشیلاماغا باشلادی.
تطبیقین حیاتا کچیریلدیگی باره‌ده پای‌لاشیم ائدن خاریجده یاشایان تورک‌لر و اقربا ایجما‌لاری ایداره‌سی نین صدری عبدالله ارن دئیب: "ایچ ایشلر ناظیرلیگی ایله امکداش‌لیق چرچیوه‌سینده ایلک دفعه اولا‌راق بو یای فصلینده آوروپا‌داکی وطنداش‌لاریمیزی اؤز پولیس امکداشیمیز، اؤز وظیفه‌لی‌لریمیز و تورکجه-صربچا دانیشان طلبه‌لریمیزله صربیستان-داکی سرحد-کئچید منطقه‌سینده قارشیلاییریق".
خاریجده یاشایان تورک‌لر و اقربا ایجما‌لاری ایداره‌سیندن وئریلن آچیقلامادا 1 ژوئیه دن اعتبارا وطنداش‌لارین کئچید گذرگاه لاریندان اولان نیش یاخینلیغنیداکی Bosphoros هتل آدلی یاشاییش منطقه‌سینده یتب ایستندی و چاغری مرکزی تشکیل ائدیله جگی، وطنداش‌لارین صربیستان کئچیدلرینده قارشی-قارشییا گلدیک‌لری پروبلئم‌لر اوچون +381 63 816 20 30  نؤمره‌لی تلفونا زنگ ائده‌رک مصلحت لشمه و ایستیقامت لندیرمه خیدمتی آلا بیله جگی بیلدیریلدی.
آچیقلامادا قارشیلاما مراسیم‌لری‌نین تورکیه‌دکی سرحد-کئچید منطقه‌لرینده ده کئچیریله جگی بیلدیره‌له‌رک قئید اولونوب کی، اؤلکه خاریجینده یاشایان وطنداش‌لاریمیزین اکثریتده گلدیک‌لری ویلایت و قصبه مرکزلرینده ده کئچیریله‌جک تدبیرلرله آنا وطنده ایسته‌دیک‌لری کیمی تعطیل کئچیرمه‌لری هدف گؤتورولدو. تورکیه-‌دن قایی‌دان زامان‌لاردا دا یولا سالما تدبیرلری کچیره‌له‌جک، قاییدیش یولوندا دا ایپسالا و کاپی کوله سرحد-کئچید منطقه‌لرینده وطنداش‌لاریمیزین احتیاج‌لاری اوچون ایمکان یارادیلا‌جاق.
